แรงซื้อหุ้นพลังงานดัน SET ปิดเย็นบวกแรง 18 จุด ขานรับราคาน้ำมันดิบโลกรีบาวด์
แรงซื้อหุ้นพลังงานดัน SET ปิดเย็นบวกแรง 18 จุด ขานรับราคาน้ำมันดิบโลกรีบาวด์ โดยดัชนีปิดตลาดวันนี้ที่ระดับ 1,592.72 จุด บวก 17.59 จุด หรือ 1.12% มูลค่าการซื้อขาย 4.5 หมื่นล้านบาท
7 ม.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,592.72 จุด บวก 17.59 จุด หรือ 1.12% มูลค่าการซื้อขาย 4.5 หมื่นล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้มีโมเมนตัมที่ดีขึ้น โดยดัชนีฯรีบาวด์ขึ้นมาได้ในทิศทางเดียวกับตลาดหุ้นในภูมิภาคเอเชียที่ต่างอยู่ในแดนบวกกันเฉลี่ย 1% โดยได้รับปัจจัยบวกจากการเจรจาการค้าระหว่างสหรัฐฯ และจีน ที่มีขึ้นในวันที่ 7-8 ม.ค.นี้ ทำให้อาจมีแรงเก็งกำไรเข้ามา
นอกจากนี้ สัญญาณราคาน้ำมันดิบโลกได้มีการรีบาวด์กลับ ทำให้ตลาดฯมีแรงส่งเพิ่มเข้ามา ส่งผลให้หุ้นบิ๊กแคปวันนี้ปรับตัวขึ้นได้มาก นำโดยหุ้นในกลุ่มพลังงานที่เป็นตัวหลักในการปรับตัวขึ้น พร้อมให้ติดตามความคืบหน้าการกำหนดวันเลือกตั้งในประเทศ
ส่วนแนวโน้มการลงทุนในวันพรุ่งนี้ (8 ม.ค.) นายวิจิตร กล่าวว่า ตลาดฯยังมีโมเมนตัมที่ดูดี ทำให้ดัชนีฯน่าจะรีบาวด์ต่อไปได้ พร้อมให้แนวรับ 1,580 จุด ส่วนแนวต้าน 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,142,513.85 ล้านบาท ปิดที่ 48 บาท เพิ่มขึ้น 1.25 บาท
PTTEP มูลค่าการซื้อขาย 2,452,445.25 ล้านบาท ปิดที่ 121 บาท เพิ่มขึ้น 2.50 บาท
CPALL มูลค่าการซื้อขาย 2,258,929.50 ล้านบาท ปิดที่ 73 บาท เพิ่มขึ้น 0.75 บาท
PTTGC มูลค่าการซื้อขาย 1,650,050.02 ล้านบาท ปิดที่ 72 บาท เพิ่มขึ้น 2 บาท
AOT มูลค่าการซื้อขาย 1,503,545.85 ล้านบาท ปิดที่ 64.25 บาท ลดลง 0.25 บาท
ตลาดหุ้นเอเชีย
